Post-

Post- on eesliide, mis tähistab millegi järel, pärast, hiljem olemist. See on üks paljudest Vana-Kreekast pärit aktiivsetest morfeemidest ehk tüvedest (vastand: eesliide “pre-”). Varem esines eesliide “post-” ladinakeelsetes laensõnades (nagu postscriptum), kuid on nüüd vabalt kasutatav liitsõnade moodustamisel. Mõnes sõnas, näiteks post-truth (eesti keelde tõlgitud kui tõejärgne), ei tähenda eesliide “post-” mitte "pärast", vaid "tähtsusest väljaspool" või "olenemata tõest". Ka sõnapaari post-Internet eesliide „post-“ ei manifesteeri antud kontekstis Interneti, nähtuse kui sellise möödumist/lõppemist, vaid eeskätt veebikeskkonna muutuste tunnistamist. Enamasti tähistavad sõnad eesliitega “post-” ajalooperioodi ja/või voolu (postmodernne, postsrukturalism). Enim iseloomustab post-liide 1960. aastatel läänes aset leidnud kultuuriprotsesse kirjeldavates terminites, mis rõhutavad ajastule iseloomulikke saavutusi, konflikte või suundumusi. Eesliite “post-” kasutuselevõtt on ajaloo jooksul olnud üsna vastuoluline. Näiteks “postmodernismi” terminit kasutas esimest korda Briti ajaloolane ja filosoof Arnold Toynbee oma 1947. aasta ajaloouurimuses, see tähistas hõlmavat kategooriat, et kirjeldada uut ajaloolist tsüklit, mis algas 1875. aastal. Toynbee oli ise skeptiline eesliite „post-” suhtes selle kaudsuse ja allakäigu tõttu ning seda skepsist jagasid ka kirjanduskriitikud Irving Howe ja Harold Levine, kes kasutasid terminit “postmodernism” esmalt poleemiliselt ja vastuväitlevalt. Eesliidet „post-” kasutas esimest korda positiivses võtmes kirjanik Leslie Fiedler 1965. aastal, kui ta sidus selle sel ajal käibivate radikaalsete suundumustega, mis moodustasid vastukultuuri: posthumanist, postkangelaslik, post-male (eesti keeles 'mehejärgne'), post-white (eesti keeles valge nahavärvuse järgne), postJewish (eesti keeles juudijärgne). Need anarhilised ja loomingulised kõrvalekalded ortodokssest liberalismist kujutavad endast kumulatiivse traditsiooni esimesi ajendeid, ehkki Fiedler ja teised ei pidanud 1960. aastatel kunagi seda argumenti postmodernismi kõikehõlmava kontseptsioonina. 21. sajandil on post-eesliide leidnud aina laiemat kasutust. Sellega tähistatakse varasemate kultuuriliikumiste tagasilükkamist ning samas ka keeldumist täielikult pühenduda uutele. Sellist kasutust on nimetatud ka post-everything (kõigejärgne) maailm. Eesliitega “post-” terminid sõltuvad palju kontekstist ja käändest ning on osaliselt algtermini tagasilükkamine ja osaliselt äratundmine. See on enamjaolt seotud poliitiliste terminitega nagu postetniline, postirooniline, postfeministlik, kuid nn postmentaliteeti seostatakse palju ka popkultuuri laiendusena. Arvatakse, et post-liite kasutamine rikastab ingliskeelset kultuurivestlust, kuna see saadab selge sõnumi, et teatud hoiakud ja käitumisharjumused pole enam sotsiaalselt vastuvõetavad. Siiski on selle laialdane kasutamine saanud palju kriitikat. Postapokalüptiline Postembrüaalne Postfordism Postglatsiaalne Posthumanism Postimperialism Postluudium Postmodernism Postnarratiiv Postnormaalteadus Postpositsioon Postprotsessuaalne Postskriptum Postsotsiolistlik Postsovetlik Poststrukturalism Posttonaalne Posttraumaatiline "Eesti keele käsiraamat". EKI. 2007. Vaadatud 09.12.2019. "Collins English Dictionary". Veebisõnastik. 2012. Vaadatud 09.12.2019. "'Post-truth' declared word of the year by Oxford Dictionaries". BBC News. 16. november 2016. Vaadatud 10.12.2019. Laks, Tiiu (15. mai 2014). "Näitus uurib post-Interneti olemust". Eesti Rahvusringhäälingu veebiuudised. Vaadatud 10.12.2019. Kraavi, Janek (2. veebruar 2012). "Post-sõnastik". Sirp. Vaadatud 09.12.2019. Jencks, Charles (2009). "The Post-Modern Reader" (PDF). John Wiley & Sons Ltd. Vaadatud 08.12.2019.[alaline kõdulink] McNamara, Mary (31. august 2003). "In 'post' culture, the prefix is in". Los Angeles Times. Vaadatud 08.12.2019.